b"\n_START_ARTICLE_\nVanessa Ray\n_START_PARAGRAPH_\nVanessa Ray Liptak (s. 24. kes\xc3\xa4kuuta 1981 Livermore, Kalifornia) on yhdysvaltalainen n\xc3\xa4yttelij\xc3\xa4. H\xc3\xa4net tunnetaan parhaiten Teri Cicconena saippuasarjassa As the World Turns, Jennyn roolista lakidraamasarjassa Pukumiehet, CeCe Drakena Valehtelevat viettelij\xc3\xa4t -sarjassa sek\xc3\xa4 Eddien roolista rikossarjassa Blue Bloods._NEWLINE_Vanessa Ray syntyi Kaliforniassa ja kasvoi Vancouverissa, Washingtonissa. Vanessan kasvaessa h\xc3\xa4nen molemmat vanhempansa ty\xc3\xb6skenteliv\xc3\xa4t teatterissa. H\xc3\xa4nen is\xc3\xa4ns\xc3\xa4 on muusikko, joka s\xc3\xa4velt\xc3\xa4\xc3\xa4 musiikkia teatterin\xc3\xa4yt\xc3\xb6ksiin. Ray on esiintyi nuorena teatterimusikaaleissa kuten Footloose, Nemoa etsim\xc3\xa4ss\xc3\xa4 Disney Worldissa ja The 25th Annual Putnam County Spelling Bee. H\xc3\xa4n n\xc3\xa4ytteli my\xc3\xb6s Broadwayll\xc3\xa4 Crissyn roolin Hair-musikaalissa sen viimeisen\xc3\xa4 n\xc3\xa4yt\xc3\xb6svuonna. H\xc3\xa4n teki elokuvadebyyttins\xc3\xa4 lyhytelokuvassa The Sparky Chronicles: The Map vuonna 2003. Ray on lis\xc3\xa4ksi tehnyt rooleja elokuvissa, kuten The Last Day of August (2012) ja Devil's Due (2014). Vuodesta 2008 l\xc3\xa4htien h\xc3\xa4n vieraili useissa tv-sarjoissa kuten Nurse Jackie, Damages, Girls ja Mentalist._NEWLINE_Nyky\xc3\xa4\xc3\xa4n Ray asuu ja ty\xc3\xb6skentelee sek\xc3\xa4 Los Angelesissa ett\xc3\xa4 New Yorkissa. H\xc3\xa4n oli naimisissa Derek James Baynhamin kanssa vuodesta 2003, mutta he ovat sittemmin eronneet. Vuonna 2015 Ray julkisti kihlauksensa kuuden vuoden aikaisen poikayst\xc3\xa4v\xc3\xa4ns\xc3\xa4 Landon Beardin kanssa. He avioituivat Kaliforniassa saman vuoden kes\xc3\xa4kuussa."